मंगोलियाई तोगरोग
तोगरोग या तुगरिक (मंगोल: ᠲᠥᠭᠥᠷᠢᠭ, төгрөг, तोगरोग; चिह्न: ₮; कूट: MNT) मंगोलिया की आधिकारिक मुद्रा है। प्राचीन काल में यह १०० मोंगो (мөнгө) में विभाजित था। इस मुद्रा में सबसे कम मूल्य का १०-तोगरोग का तथा सबसे अधिक २०,००० तोगरोग का नोट है। यूनिकोड में मुद्रा का चिह्न U+20AE ₮ Tugrik sign है। २०१० में तोगरोग का मूल्य डॉलर के मुकाबले १५% तक बढ़ गया था, क्योंकि मंगोलिया में खनन उद्योगों में भारी बढ़ोत्तरी हुई थी। परन्तु विदेशी निवेश तथा खनन उद्योगों से प्राप्त राजस्व में गिरावट के कारण इसकी विनिमय दर २०१३ के पूर्वार्द्ध से जून २०१४ के मध्य २४% तक घट गयी।